*Jézus erre így válaszolt: „Menj el, a te fiad él.” Hitt az ember a szónak, amelyet Jézus mondott neki, és elindult.* Jn. 4,50

Az apa egyik pillanatról a másikra hatalmas kihívással találja szembe magát:

* feladni a saját elképzelését, nevezetesen azt, hogy Jézus eljön vele
* elindulni egy mondat alapján és hinni a gyógyulásban

Nem könnyű feladat! Az apa követendő példa előttünk!

Az ember hitt! Ez a hit pedig megjelent a cselekedeteiben. Látszatra semmi különös nincs ebben, hisz az apa csak elindult haza. De mégis! Ő azzal indult el, hogy a fia él. Az a fiú, akit halálos betegségben hagyott ott.

Ezen kívül, Jézus nem jött vele. Az apának el kellett fogadni, hogy Jézus egyszerű mondata elvégzi a gyógyítást. A későbbi mondatokból kiderül, hogy a távolság minimum egy napi járóföld volt. Jézus szava elér odáig? Az apa ebben a hitben indult és ment. Ugyanis nincs hír arról, mi van a fiúval. Az apa hitben jár! Szó szerint. Megy hazafelé és érik a hite. Mindannyian úton vagyunk. Járj hitben! Vadon Gyula